พริ้นเซส พริ้นเซส - วิกิพีเดีย

# พริ้นเซส พริ้นเซส

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

| เรื่อง พริ้นเซส พริ้นเซส ในบทความนี้ ยังคงดำเนินเรื่องอยู่ เนื้อหาและรายละเอียดอาจจะเปลี่ยนแปลงได้ ขึ้นอยู่กับข้อมูลที่จะเผยออกมา

พริ้นเซส พริ้นเซส
ชื่อไทย | พริ้นเซส พริ้นเซส
ชื่อญี่ปุ่น | プリンセス・プリンセス (Purinsesu Purinsesu)
ชื่ออังกฤษ | Princess Princess
แนว | ตลก (comedy)
ภาพยนตร์การ์ตูนโทรทัศน์
ผู้กำกับ | เคทาโร่ โมโตนากะ Keitaro Motonaga
ผลิตโดย | Studio DEEN
ฉายทาง | TV Asahi
ฉายครั้งแรก | 5 เมษายน 2549 – 21 มิถุนายน 2549
จำนวนตอน | 12
ส่วนหนึ่งของสารานุกรมการ์ตูน

พริ้นเซส พริ้นเซส (プリンセス・プリンセス, Purinsesu Purinsesu, Princess Princess) เป็นการ์ตูนญี่ปุ่นซึ่งวาดและเขียนโดย สึดะ มิกิโยะ (Tsuda Mikiyo) ในปี พ.ศ. 2545 มีฉบับรวมเล่มทั้งหมด 5 เล่มจบ ปัจจุบันได้มีการสร้างเป็นอะนิเมะ (Anime) เริ่มฉายที่ประเทศญี่ปุ่น ตั้งแต่เมื่อวันที่ 5 เมษายน พ.ศ. 2549 ทางสถานีทีวีอาซาฮี และสร้างเป็นละครทีวี โดยใช้ชื่อว่า "พริ้นเซส พริ้นเซส D" (D ย่อมาจาก Drama ที่แปลว่าละคร) โดยเริ่มฉายตั้งแต่วันที่ 28 มิถุนายน พ.ศ. 2549 ทางสถานีทีวีอาซาฮีเช่นเดียวกัน

## [แก้] เนื้อเรื่อง

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] ตัวละคร

### [แก้] เจ้าหญิง (Princesses)

โทรุ, ยูจิโร่, มิโคโตะ (ตามลำดับ)

โคโนะ โทรุ (河野 亨, Kouno Tooru)
  ตัวละครหลักของเรื่องพริ้นเซส พริ้นเซส โคโนะ โทรุได้ย้ายมาอยู่ในโรงเรียนชายล้วนด้วยสาเหตุบางประการจากทางบ้าน และได้กลายมาเป็นเจ้าหญิงของโรงเรียน โทรุไม่มีปัญหาในเรื่องการเป็นเจ้าหญิงเนื่องจากการที่เขาไม่ต้องการรบกวนเงินของทางบ้าน และการเป็นเจ้าหญิงทำให้เขาสามารถหารายได้พิเศษและของฟรีจากภายในโรงเรียนได้ เช่น อาหารกลางวันและเครื่องใช้ต่างๆ พ่อแม่ของเขาเสียชีวิตด้วยอุบัติเหตุ ทำให้ปัจจุบันเขาต้องอาศัยอยู่กับลุงและป้าซึ่งเป็นผู้รับอุปการะ โดยมีน้องสาวบุญธรรมชื่อซายากะ (Kouno Sayaka)
ชิโอดานิ ยูจิโร่ (四方谷裕史郎, Shihoudani Yuujirou)
  เจ้าหญิงแห่งทิศตะวันตก (The Western Princess) ยูจิโร่ไม่มีปัญหาในเรื่องของการแต่งกายเป็นผู้หญิง และยังสามารถตอบรับกับสถานะการณ์ต่างๆ ได้เป็นอย่างดี ยูจิโร่ไม่มีปัญหากับทางบ้านแต่กลับเกิดความรู้สึกน้อยใจในตัวเอง เนื่องจากเขาคิดว่าพ่อแม่และน้องชายนั้นเหมือนกับครอบครัวที่เพรียบพร้อมสมบูรณ์ (perfect family) แต่เมื่อเขาเข้าไปอยู่ด้วยกลับทำให้คำๆ นั้นสูญหายไป
ยูทากะ มิโคโตะ (豊 実琴, Yutaka Mikoto)
  เจ้าหญิงแห่งทิศตะวันออก (The Eastern Princess) มิโคโตะไม่เคยชอบการแต่งกายเป็นผู้หญิงต่อหน้าผู้อื่น และไม่ต้องการที่จะกระทำหน้าที่เจ้าหญิงของโรงเรียน เนื่องด้วยมิโคโตะนั้นมีคนรักอยู่แล้วและไม่ต้องการให้เธอรู้ว่าเขาต้องทำหน้าที่เป็นเจ้าหญิง แต่ไม่ว่าเขาจะขัดขืนหรือเรียกร้องอย่างไรก็ตามผลสุดท้ายเขาก็ต้องทำหน้าที่นั้นอยู่ดี มิโคโตะมีพี่สาวชื่อมาโคโตะ (Yutaka Makoto) ซึ่งจะปรากฏในตอนที่ 10 นอกจากนี้มิโคโตะและมาโคโตะยังเป็นตัวละครจากหนังสือการ์ตูนเรื่อง The Day of Revolution ซึ่งวาดและเขียนโดยสึดะ มิกิโยะอีกด้วย

### [แก้] สมาชิกประธานนักเรียน (Student Council)

อาริซาดะ, มาซายูกิ, วาตารุ, ทาคาฮิโร (ตามลำดับ)

อาิริซาดะ ชูยะ (有定修也, Arisada Shuuya)
  ประธานนักเรียนคนปัจจุบัน อาริซาดะบอกว่าสาเหตุที่เขาได้มาเป็นประธานนักเรียนเนื่องจากเขาเคยทำหน้าที่เป็นเจ้าหญิงของโรงเรียนมาก่อนแต่สมาชิกคนอื่นๆ กลับไม่เห็นด้วย อาริซาดะเป็นคนพูดจาตรงไปตรงมาและทุกคนจำเป็นต้องปฏิบัติตามเขาอย่างเคร่งครัด และจากสาเหตุที่ว่าเขาเคยทำหน้าที่เป็นเจ้าหญิงมาก่อน ดังนั้นเขาจึงไม่ยอมที่จะให้เจ้าหญิงรุ่นต่อๆ มาทำหน้าที่อย่างบกพร่อง
โคชิโนะ มาซายูกิ (越廼将行, Koshino Masayuki)
  รองประธานนักเรียน โคชิโนะเป็นคนที่แข็งแรงมาก ไม่มีใครสามารถแข่งงัดข้อชนะเขาได้
ฮารุเอะ วาตารุ (春江渉, Harue Wataru)
  เหรัญญิก ฮารุเอะสามารถคิดเลขได้อย่างรวดเร็วโดยไม่ต้องใช้เครื่องคิดเลข
ทาดาซุ ทาคาฮิโร (糺孝弘, Tadasu Takahiro)
  เลขานุการ ทาดาซุเป็นคนที่สามารถเขียนหนังสือและเคลื่อนไหวมือได้อย่างรวดเร็ว

### [แก้] ตัวละครอื่นๆ

อากิระ, คาโอรุ (ตามลำดับ)

ซากาโมโต้ อากิระ (坂本秋良, Sakamoto Akira)
  หัวหน้าห้อง 1-D ซึ่งเป็นห้องที่โทรุและยูจิโร่เรียนอยู่ เป็นบุคคลที่คาดว่าจะได้เป็นประธานนักเรียนต่อจากอาริซาดะ มีความสามารถทางด้านการเป็นผู้นำและแนะนำให้ผู้อื่นทำตามได้เป็นอย่างดี ขณะอยู่ที่โรงเรียนเขาจะถูกเรียกว่า "Sakamoto-sama" (-sama เป็นคำต่อท้ายชื่อบุคคลที่เราให้ความเคารพและยกย่องว่าเขามีความสามารถในการทำงานต่างๆ อย่างยอดเยี่ยม) ซึ่งเป็นผลมาจากพี่ชายของเขาที่เคยเรียนที่โรงเรียนนี้มาก่อน แต่คำๆ นี้กลับทำให้เขารู้สึกอึดอัดและกลายเป็นปัญหาของเขา นอกจากนี้อากิระยังเป็นตัวละครหลักจากหนังสือการ์ตูนเรื่อง Family Complex ซึ่งวาดและเขียนโดยสึดะ มิกิโยะอีกด้วย
นาทาโช คาโอรุ (名田庄薫, Natashou Kaoru)
  นักเรียนชั้นปี 3 ซึ่งเป็นสมาชิกของคหเศรษฐศาสตร์ (Home Economics) ทำหน้าที่โดยตรงในการดูแลเครื่องแต่งกายของเจ้าหญิงทั้ง 3 คน เป็นคนมีความสามารถมากในการออกแบบเสื้อผ้า ถึงขนาดได้รับรางวัลชนะเลิศจากการแข่งขันออกแบบระดับประเทศมาแล้ว (national high school design contest)

## [แก้] เพลงเปิดและปิด

- เพลงเปิด : Kimi to Deatte Kara (Because I Met You) ขับร้องโดย มิยาซาวะ อาสึชิ​(Miyazawa Atsushi)
- เพลงปิด : Hohoemi wo Agetai (I Want to Give You a Smile) ขับร้องโดย ทีมเอฟ (team-F)

## [แก้] ลิงก์ภายนอก

- ((ญี่ปุ่น)) เว็บไซด์ของสึดะ มิกิโยะ (ผู้วาดการ์ตูน)
- ((ญี่ปุ่น)) เว็บไซต์อย่างเป็นทางการ (อะนิเมะ)
- ((ญี่ปุ่น)) เว็บไซต์อย่างเป็นทางการ (ละคร)

| พริ้นเซส พริ้นเซส เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พริ้นเซส พริ้นเซส ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B4/%E0%B8%9E%E0%B8%A3%E0%B8%B4%E0%B9%89%E0%B8%99%E0%B9%80%E0%B8%8B%E0%B8%AA_%E0%B8%9E%E0%B8%A3%E0%B8%B4%E0%B9%89%E0%B8%99%E0%B9%80%E0%B8%8B%E0%B8%AA.html".

หมวดหมู่: บทความที่เนื้อหาบางส่วนรอเพิ่มเติม | บทความเกี่ยวกับ การ์ตูน ที่ยังไม่สมบูรณ์ | การ์ตูนญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- 日本語